มันนี่ทูเดย์
นายพฤทธิพงศ์ ศรีมาจันทร์ เลขานุการคณะกรรมการธนาคารแห่งประเทศไทย (ธปท.) เปิดเผยว่า
29 ต.ค. 2565

ตั้งกรรมการ กนส.คนใหม่
นายพฤทธิพงศ์ ศรีมาจันทร์ เลขานุการคณะกรรมการธนาคารแห่งประเทศไทย (ธปท.) เปิดเผยว่า ที่ประชุมคณะกรรมการ ธปท. เมื่อวันที่ 23 พ.ย. มีมติแต่งตั้ง นายชาลี จันทนยิ่งยง อดีตรองเลขาธิการสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เป็นกรรมการในคณะกรรมการนโยบายสถาบันการเงิน (กนส.) แทนนายธีระ อภัยวงศ์ ที่จะพ้นจากตำแหน่ง เนื่องจากอายุ 70 ปีบริบูรณ์ โดยจะมีผลตั้งแต่วันที่ 13 ม.ค. 2560 เป็นต้นไป 
มหกรรมลดหย่อนภาษี
บริษัท ลีเกิลไดรฟ์ ผู้ให้บริการเทคโนโลยีทางด้านกฎหมาย  เตรียมจัดงาน iTAX Market Place 2016 มหกรรมลดหย่อนภาษีครั้งแรกในประเทศไทย ซึ่งรวบรวมผลิตภัณฑ์การเงินที่สามารถนำมาลดภาษีได้ เช่น ประกันชีวิต ประกันภัย กองทุน LTF/RMF ดอกเบี้ยเงินกู้บ้าน เพื่อวางแผนภาษีครั้งสุดท้ายก่อนหมดสิ้นปี โดยจะจัดในวันที่ 23-25 ธ.ค. ณ เมืองไทย GMM Live House ชั้น 8 ศูนย์การค้าเซ็นทรัลเวิลด์
เคทีซีจัดแพ็กเกจตรวจสุขภาพ
น.ส.สิรีรัตน์ คอวนิช ผู้จัดการอาวุโส-ธุรกิจบัตรเครดิต บริษัท บัตรกรุงไทย (เคทีซี) เปิดเผยว่า บริษัทได้ร่วมมือกับโรงพยาบาลกรุงเทพ ซอยศูนย์วิจัย โรงพยาบาลสมิติเวช สุขุมวิท โรงพยาบาลสมิติเวช ศรีนครินทร์ โรงพยาบาลบีเอ็นเอช โรงพยาบาลนครธน โรงพยาบาลเปาโล พหลโยธิน และโรงพยาบาลกรุงเทพ ราชสีมา เพื่อมอบสิทธิพิเศษเป็นของขวัญให้กับสมาชิกด้วย “แพ็กเกจตรวจสุขภาพ” ตั้งแต่วันนี้-31 ธ.ค. 2559” โดยสามารถใช้คะแนนสะสม KTC FOREVER REWARDS แลกรับส่วนลดสูงสุด 15% หรือเลือกรับบริการแบ่งชำระ KTC FLEXI 0% นานสูงสุดได้ 6 เดือน